CELEX: 62009TN0364
Language: el
Date: 2009-09-21 00:00:00
Title: Υπόθεση T-364/09 P: Αίτηση αναιρέσεως του Γεωργίου Λέμπεντεφ, που ασκήθηκε στις 21 Σεπτεμβρίου 2009 κατά της αποφάσεως της 7ης Ιουλίου 2009 , την οποία εξέδωσε το Δικαστήριο Δημόσιας Διοίκησης στην υπόθεση F-39/08, Λέμπεντεφ κατά Επιτροπής

21.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/52
            
         Αίτηση αναιρέσεως του Γεωργίου Λέμπεντεφ, που ασκήθηκε στις 21 Σεπτεμβρίου 2009 κατά της αποφάσεως της 7ης Ιουλίου 2009, την οποία εξέδωσε το Δικαστήριο Δημόσιας Διοίκησης στην υπόθεση F-39/08, Λέμπεντεφ κατά Επιτροπής
   (Υπόθεση T-364/09 P)
   2009/C 282/99
   Γλώσσα διαδικασίας: η γαλλική
   
      Διάδικοι
   
   
      Αναιρεσείων: Γεώργιος Λέμπεντεφ (κάτοικος Senningerberg, Λουξεμβούργο) (εκπρόσωπος: F. Frabetti, δικηγόρος)
   
      Έτερος διάδικος: Επιτροπή των Ευρωπαϊκών Κοινοτήτων
   
      Αιτήματα του αναιρεσείοντος
   
   Ο αναιρεσείων ζητεί από το Δικαστήριο:
   
               —
            
            
               Να αναιρέσει την απόφαση του ΔΔΔ της 7ης Ιουλίου 2009 στην υπόθεση F-39/08, Λέμπεντεφ, κάτοικος 4, Neie Wee, L-1670, Senningerberg, Λουξεμβούργο, υπάλληλος της Ευρωπαϊκής Επιτροπής, επικουρούμενος και εκπροσωπούμενος από τον Frédéric Frabetti, 5, rue Jean Bertels, L-1230 Luxembourg, δικηγόρο Λουξεμβούργου, τον οποίον όρισε και αντίκλητο, κατά Επιτροπής των Ευρωπαϊκών Κοινοτήτων, εκπροσωπούμενης από υπαλλήλους της, με τόπο επιδόσεων το Λουξεμβούργο, καθής, με αντικείμενο αίτηση ακυρώσεως των αποφάσεων της 29.5.2007, 20.6.2007, 28.6.2007, 6.7.2007, καθώς και των δύο αποφάσεων της 26.7.2007 και της αποφάσεως της 2.8.2007, σχετικά με την αφαίρεση 32 ημερών από την άδεια την οποία εδικαιούτο ο προσφεύγων για το έτος 2007·
            
         
               —
            
            
               να δεχθεί τα αιτήματα που διετύπωσε πρωτοδίκως ο αναιρεσείων·
            
         
               —
            
            
               επικουρικώς, να παραπέμψει την υπόθεση ενώπιον του Δικαστηρίου Δημόσιας Διοίκησης·
            
         
               —
            
            
               να αποφανθεί επί των δικαστικών εξόδων και να καταδικάσει την Επιτροπή στην καταβολή τους.
            
         
      Λόγοι αναιρέσεως και κύρια επιχειρήματα
   
   Με την παρούσα αίτηση, ο αναιρεσείων ζητεί την αναίρεση της αποφάσεως της 7ης Ιουλίου 2009, την οποία εξέδωσε το Δικαστήριο Δημόσιας Διοίκησης (ΔΔΔ) στην υπόθεση F-39/08, Λέμπεντεφ κατά Επιτροπής, που απέρριψε την προσφυγή με την οποία ο αναιρεσείων είχε ζητήσει την ακύρωση σειράς αποφάσεων που αφορούσαν την αφαίρεση 32 ημερών από την κανονική του άδεια για το έτος 2007.
   Προς στήριξη της αιτήσεώς του, ο αναιρεσείων προβάλλει τους κάτωθι εννέα λόγους:
   
               —
            
            
               Μη συμμόρφωση προς το άρθρο 1, έκτο εδάφιο, του παραρτήματος II του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων (στο εξής: ΚΥΚ), σχετικά με τη σύνθεση και τον τρόπο λειτουργίας, μεταξύ άλλων, της Επιτροπής Προσωπικού, και προς το άρθρο 1, παράγραφος 2, της Συμφωνίας-πλαίσιο που διέπει τις σχέσεις μεταξύ της Επιτροπής και των συνδικαλιστικών και επαγγελματικών οργανώσεων·
            
         
               —
            
            
               εσφαλμένη ερμηνεία και εφαρμογή της έννοιας της «συνδικαλιστικής ελευθερίας» που στηρίζεται στο άρθρο 24β του ΚΥΚ·
            
         
               —
            
            
               μη συμμόρφωση προς το σημείο III.c, σχετικά με την «ημιαπασχόληση για ιατρικούς λόγους» της απόφασης της Επιτροπής της 28ης Απριλίου 2004, που θεσπίζει εκτελεστικές διατάξεις για την απουσία λόγω ασθένειας ή ατυχήματος, και ειδικότερα τη διάταξη που ορίζει ότι «οι τυχόν ληφθείσες ημέρες κανονικής αδείας υπολογίζονται ως ολόκληρες ημέρες»·
            
         
               —
            
            
               παραγνώριση της καταστάσεως της υγείας του αναιρεσείοντος·
            
         
               —
            
            
               εσφαλμένη ερμηνεία και εφαρμογή των εννοιών «συμμετοχή στην εκπροσώπηση του προσωπικού», «απόσπαση για συνδικαλιστικούς λόγους», «αποστολή για συνδικαλιστικούς λόγους»·
            
         
               —
            
            
               αλλοίωση και παραποίηση των πραγματικών περιστατικών και των ισχυρισμών του αναιρεσείοντος, και ανακρίβεια επί της ουσίας των διαπιστώσεων του ΔΔΔ ως προς την καταχώριση «αντικανονικών απουσιών» στο SysPer2·
            
         
               —
            
            
               πλάνη περί το δίκαιον στην οποία υπέπεσε το ΔΔΔ κατά την ερμηνεία της έννοιας της «απουσίας», όπως αυτή ορίζεται στα άρθρα 57, 59 και 60 του ΚΥΚ·
            
         
               —
            
            
               πλάνη περί το δίκαιον στην οποία υπέπεσε το ΔΔΔ κατά την εφαρμογή του άρθρου 60 του ΚΥΚ· και
            
         
               —
            
            
               έλλειψη αιτιολογήσεως των εκτιμήσεων του ΔΔΔ, οι οποίες αμφισβητούνται με τους οκτώ πρώτους λόγους αναιρέσεως.